
STUDIU DE OPORTUNITATE
Privind concesionarea prin licitație a unui spațiu în suprafaţă de 68,6 m.p.
 situat în clădirea amplasată pe Calea Unirii, nr.114

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT

Obiectul concesiunii îl constituie spațiul în suprafață de 68,6 mp, situat in construcția  cu suprafață construită de 149 mp.
Spațiul este situat în clădirea de pe Calea Unirii, nr. 114, orașul Boldești-Scăeni,  Tarlaua 9, Cc 675, având NC 27243-C1și face parte din domeniul privat al Orașului Boldești-Scăeni conform HCL nr. 54/28.03.2023  pentru modificarea și completarea HCL nr. 26/23.02.2021privind aprobarea Inventarului bunurilor care alcătuiesc domeniul privat al orașului Boldești-Scăeni.
Conform Certificatului de urbanism nr. 104/25.05.2023, terenul are categoria de folosință curți construcții, construcțiile pot avea destinații de instituții publice și servicii de interes general – subzonă învățământ. Imobilul este situat în intravilanul orașului Boldești-Scăeni, are acces din Calea Unirii, are branșamente la utilități, este racordat la electricitate, apă, gaze naturale 
 Obiectivul concesionării îl reprezintă desfăşurarea unor activități de kineto-fizioterapie.
II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII

1. Motive economico-financiare
Prin concesionarea acestui spațiu concedentul urmăreşte:
  - exploatarea eficientă a spațiului concesionat; 
  - impactul economic generat de promovarea imaginii zonei și implicit a orașului precum și oferirea  unor sevicii de calitate către cetățeni;
      - administrarea eficientă a domeniului privat al orașului Boldești-Scăeni, în vederea  atragerii de venituri suplimentare la bugetul local;
Prin concesionare se va încasa o redevenţă și se va achita impozitul pe spațiu, toate aceste sume se vor constitui în venit la bugetul local.

2.Motive sociale
Prin concesionarea acestui spațiu, concesionarul va fi obligat sǎ amenajeze și să utilizeze spațiul existent și să angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 




3.Motive de mediu
 Prin concesionarea acestui spațiu se urmărește exploatarea eficace  în regim de continuitate și de permanență a imobilului. 


III. NIVELUL MINIM  AL REDEVENȚEI
 
     Spațiul care face obiectul concesiunii este compus din 8 încăperi (numerotate de la 1 la 8 conform releveului atașat) și are suprafața de 68,6 mp. În urma intocmirii Raportului de evaluare de către  evaluator autorizat ANEVAR, Ene Constanta, valoarea redevenței pentru întreaga construcție este de 51.000 euro. Astfel pentru spațiul în suprafață  de 68,6 mp preţul minim de pornire a licitaţiei va fi de 23.480 euro (51.000euro:149mp=342,28 euro/mp x 68,6 mp=23.480 euro).
 Nivelul redevenţei de pornire a licitației, va fi stabilit ținând cont de prevederile art. 307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar; 
b)Valoarea de piață a bunului care face obiectul concesiunii;
c) Corelarea redevenței cu durata concesiunii.
În ipoteza recuperării valorii de piața în 25 de ani rezultă: 23.480 euro/25 ani = 939 euro/ an redevență.
	
IV.PROCEDURA UTILIZATĂ  PENTRU  ATRIBUIREA  CONTRACTULUI DE   CONCESIUNE  ȘI  JUSTIFICAREA  ALEGERII  PROCEDURII

 	Conform art.312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  
Durata propusă pentru concesiune este de 25 ani, cu posibilitatea  prelungirii conform legii.  

VI. TERMENUL PREVIZIBIL PENTRU REALIZAREA PROCEDURII DE CONCESIUNE
	Licitaţia  pentru atribuirea contractului de concesiune se va desfǎşura în cursul semestrului I al anului 2023.


Întocmit,
Mateșan Valeria

Cu datele de identificare ale spațiului
ce urmează a fi concesionat prin licitație publică, situat pe Calea Unirii, nr.114

	Nr. crt
	Denumire bun
	Adresa
	Caracteristici tehnico- economice

	1
	Spațiu
	Calea Unirii, nr.114
	Spațiu cu Sc=68,6 mp, proprietate privată a orașului, alcătuit din 8 încăperi(numerotate conform releveu de la 1 la 8), construcție din zidărie, pardoseli din mozaic, gresie, parchet, zugrăveli lavabile, învelitoare din tablă, racordat la apă, electricitate și gaze.







Întocmit,
Mateșan Valeria

